The 2nd Law

Pozadie vzniku

Podľa vyjadrenia basgitaristu skupiny, Christophera Wolstenholmeho v interview pre BBC Radio 1, skupina Muse začala s realizáciou nahrávania svojho šiesteho štúdiového albumu v septembri a októbri, 2011. V interview pre magazín Billboard dňa 18. októbra 2011 manažér skupiny Anthony Addis poznamenal, že skupina Muse začína v Lindýne vyrábať album, ktorý by mal vyjsť v októbri nasledujúceho roku. Na svojom Twitterovom účte Bellamy budúci album žartom opisoval ako: „spoločnú odyseu kresťanskej hudby gangsta rapu a džezu, spolu s ambientom rebellujúcim dubstepom a tvár zjemňujúcim metalom, flamengom a kovbojskou psychedéliou“.
Dňa 14. decembra 2011 sa v interview pre časopis Kerrang!, Wolstenholme vyjadril, že tento album by mal byť v porovnaní s predošlými niečím radikálne odlišným. Dodal tiež, že týmto šiestym albumom dáva skupina Muse hrubú čiaru za istou dobou svojej kariéry. V inom rozhovore sa Chris zmienil, že skupina experimentovala so zvukmi aj predtým, no tento projekt sa v experimentovaní posunul ešte ďalej. Na svojom Twitterovom účte hovorca skupiny Muse, Tom Kirk, vyhlásil, že na výrobe sa podieľa aj David Campbell, ktorý predtým spolupracoval s umelcami ako sú Radiohead, Paul McCartney, Evanescence, Avril Lavigne, Beck a Adele. V rozvore pre časopis NME, v apríli 2012, Bellamy povedal že skupina brala inšpiráciu z elektronických hudobný štýlov s vplyvom pochádzajúcim z French house, respektíve z tvorby dua Justice, britského dance-punku aký hrali Does It Offend You, Yeah?, či dokonca zo zvukovej atmosféry dychovej hudby.

Kompozícia

V časopise NME sa vyjadrili, že nahrávka „Madness“ predstavuje zmes vplyvu skladby „I Want to Break Free“, kapely Queen a albumu Scary Monsters and Super Creeps od Davida Bowieho. Matt Bellamy dodáva, že hlavnou inšpiráciou pre jednu z titulných skladieb, „The 2nd Law: Unsustainable“, bola tvorba dubstepového producenta, Sonnyho Johna Mooreho, ktorého svet pozná pod umeleckým menom Skrillex. Priznáva, že pieseň „Follow Me“ bola napísaná o jeho novonarodenom synovi Binghamovi. Elektronickú pasáž tejto piesne produkovala kapela Nero. Na skladbe „Panic Station“ spolupracujú hudobníci, ktorí nahrávali pieseň „Superstition“ od Stevie Wondera a majú v sebe vplyvy funk rocku a Michaela Jacksona. Na tomto albume sú aj dve autorské veci od basgitaristu, Chris Wolstenholme, „Save Me“ a „Liquid State“, ktoré sám aj naspieval. Sú o jeho boji s alkoholizmom.
Album The 2nd Law je prvým od kapely Muse, ktorý od BPI a RIAA dostal nálepku Parental Advisory. Je to za explicitný obsah v texte skladby „Panic Station“. Matt Bellamy hovoril, že počas nahrávania albumu čítal román Svetová vojna Z. Táto kniha sa mu stala inšpiráciou pre album, a hlavne pre nahrávky „The 2nd Law: Isolated System“ a „Survival“. Skladby „The 2nd Law: Isolated System“ a „Follow Me“ boli neskôr použité produkciou pre filmovú adaptáciu tohto románu.

Edícia albumu

Názov albumu „The 2nd Law“ je referenciou na druhý termodynamický zákon, ktorý je parafrázovaný v nahrávke „Unsustainable“: „Ekonomika založená na nekonečnom raste je neudržateľná“ (An economy based on endless growth is unsustainable).
Grafické vyobrazenie na obale albumu pochádza práce, ktorá vznikla v rámci činnosti nazvanej Human Connectome Project. Reprezentuje mapu dráh neurónov ľudského mozgu, obvody prepojenia v našich hlavách prezentuje jasnými neónovými farbami jednotlivých vláken a znázorňuje tým ako spracúvame informácie. Toto dielo kapela Muse využila 21. septembra 2012 vo svojom sociálnom projekte. Ako sa viacero fanúšikov online nadpájalo na ich projekt, budovala sa grafika budúceho obalu. Reprezentovala sieť neurónov mozgu.
Album vyšiel ako set súborov na stiahnutie, CD, bonusová edícia CD+DVD (so zábermi z výroby, The Making of The 2nd Law, na DVD), a aj ako vinylová LP platňa. Edícia „Deluxe“ bola boxsetom The 2nd Law obsahujúcim CD, DVD vinylový dvojalbum a tri postery.

Prezentácia albumu

Dňa 16. júna 2012 kapela Muse vydala pre plánovaný album The 2nd Law trailer, ku ktorému bolo na ich oficiálnej webstránke zverejnené počítadlo, ktorého deň nula (t.j. plánované vydanie) pripadal na 17. september toho istého roku. Trailer obsahujúci aj dubstepové prvky sa stretol s rozpačitými reakciami skalných fanúšikov. Dňa 9. augusta dala kapela Muse pre fanúšikov, ktorí si objednali album k dispozícii nahrávku piesne „The 2nd Law: Unsustainable“. Dňa 10. augusta 2012, kapela zverejnila aj video k tejto piesni na svojej oficiálnej stránke na YouTube. Skupina zároveň urobil súťaž na produkciu hudobného video k nahrávke „Animals“. Víťazné video vyrobili Portugalčania, Inês Freitas a Miguel Mendes (Oneness Team). Víťazná nahrávka vyšla 20. marca 2013.
Súčasťou edície tohto albumu bolo aj podporné koncertné turné The 2nd Law World Tour. Začalo 16. októbra 2012 a skončilo 19. apríla 2014. Konalo sa v ôsmich etapách a na celom svete sa k nemu odohralo 124 koncertov. Najviac, 57, bolo v Severnej Amerike, potom 51 koncertov bolo v Európe, zvyšných 16 sa konalo v Ázii, Oceánii a v Južnej Amerike.

Single

Prvým singlom, ktorý bol k albumu The 2nd Law publikovaný, bol 27. júna 2012 „Survival“. Premiérovaný bol v rádiu BBC Radio 1, v programe, ktorý uvádzal DJ Zane Lowe. Skladba bola uvedená aj s predohrou, ktorá a pred ňou na albume nachádza pod názvom „Prelude“. Pieseň „Survival“ patrila medzi oficiálne songy Letných olympijských hier roku 2012 v Londýne.
Druhý singel albumu, „Madness“ bol uvedený v interview pre časopis NME. Pôvodne mal mať premiéru v BBC Radio 1 20. augusta 2012 o 19:30 letného času, nahrávka sa online dostala na verejnosť skôr vzhľadom na neúmyselné predčasné zverejnenie v Južnej Kóree.
Follow Me bol tretí singel kapely Muse, ktorý sa objavil potom ako sa na eBay dostalo niekoľko promo CD s nahrávkou piesne určených pre rádiá. Oficiálne, textové video tohto singlu, bolo na YouTube zverejnené 1. novembra 2012.
Štvrtým singlom albumu The 2nd Law bola nahrávka „Supremacy“. Najprv bolo oznámené, že vyjde ako nasledujúci singel po „Follow Me“ dňa 25. februára 2013, No zverejnili ho už na živom vystúpení na BRIT Awards a v tejto verzii ho hneď dali dňa 20. februára 2013 do predaja na iTunes Store. Je to druhý singel kapely Muse, ktorý vydala ako koncertnú verziu pre digitálne stiahnutie a v médiách bola vysielaná jeho štúdiová verzia. Prvým bol singel „Apocalypse Please“, ktorý bol k stiahnutiu dispozícii z nahrávky koncertného vystúpenia na Glastonbury Festivale v roku 2004.
„Panic Station“ bol vydaný ako propagačný singel z albumu The 2nd Law v dňoch predchádzajúcich jeho vydaniu dňa 24. septembra 2012. Prvýkrát bol hraný v britskej alternatívnej rádiostanici XFM. Skupina hrala túto nahrávku spolu s „Madness“ aj 6. októbra 2012 v programe Saturday Night Live. Oficiálne bola nahrávka „Panic Station“ ako singel vydaná 31. mája 2013, spolu so zábermi s hudobným videom z japonskej časti The 2nd Law Tour.
Okrem vymenovaných oficiálnych singlov bol nekomerčne pre francúzske rádia publikovaný singel „Big Freeze“.